Diari Oficial de la Generalitat Valenciana


Sumari del DOGV 4979, del 06-04-2005 (2005/3544)

DECRET 65/2005, d'1 d'abril, del Consell de la Generalitat, pel qual es confirma l'Acta de Delimitació dels termes municipals de Llíria i Andilla.
--------------------------------------------------------------------------------------------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3544


Data del document
:   07-01-2005

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Llíria
    * Andilla
    * divisió de la propietat
    * divisió administrativa
    * administració local
    * municipi

DECRET 65/2005, d'1 d'abril, del Consell de la Generalitat, pel qual es confirma l'Acta de Delimitació dels termes municipals de Llíria i Andilla. [2005/X3544]
  
En el context d'una revisió rutinària de les fites del vedat de caça ?La Concòrdia?, pertanyent al terme municipal de Llíria, l'Ajuntament d'Andilla expressà la seua disconformitat amb aquesta per considerar que la línia de delimitació d'allò vedat, que coincidia amb la línia límit intermunicipal, tant a judici de la Societat de Caçadors com de l'Ajuntament de Llíria, es trobava dins del terme municipal d'Andilla, degut a una incorrecta interpretació de la funció que compleix la fita M3T, conegut com a fita del Alto o de la Balsa de Calzón.
  
Per tal d'aclarir els dubtes suscitats, l'Ajuntament de Llíria inicià un procediment de delimitació per a establir de forma definitiva i inqüestionable el traçat de la línia límit entres ambdós municipis.
  
D'allò actuat en el procediment es conclou que la línia límit jurisdiccional comuna als municipis de Llíria i Andilla quedà definida, amb la conformitat d'ambdós ajuntaments, en l'Acta de Delimitació estesa el 24 de març de 1933, sense que s'hagen al·legat motius que justifiquen posar en dubte o rectificar dita acta, per la qual cosa, i d'acord amb la normativa vigent en la matèria, aquesta ha de ser confirmada en la seua validesa respecte a la ubicació de la fita M3T, anomenada fita del Alto o de la Balsa de Calzón.
  
La resolució definitiva del procediment es durà a terme mitjançant Decret del Consell de la Generalitat, de conformitat amb allò que disposa l'article 9.5 del Reial Decret Legislatiu 781/1986, de 18 d'abril, pel qual es va aprovar el text refós de les Disposicions Legals Vigents en Matèria de Règim Local, i en l'article 25 de la Llei 5/1983, de 30 de desembre, de Govern Valencià.
  
Per tant, de conformitat amb el que disposen els articles 17 i 40 de la Llei 5/1983, de 30 de desembre, de Govern Valencià, a proposta del conseller de Justícia i Administracions Públiques, conforme amb el Consell Jurídic Consultiu de la Comunitat Valenciana, i prèvia deliberació del Consell de la Generalitat, en la reunió del dia 1 d'abril de 2005,
  
DECRETE
  
Article únic. Confirmació de la validesa de l'Acta de Delimitació
  
La ubicació de la fita M3T de la línia límit jurisdiccional que separa els termes municipals de Llíria i Andilla és la que figura en l'Acta de Delimitació estesa el 24 de març de 1933, amb la conformitat dels ajuntaments respectius.
  
DISPOSICIÓ FINAL
  
Habilitació per a la seua execució
  
Es faculta el conseller de Justícia i Administracions Públiques per a adoptar las mesures que calguen per a l'execució d'allò que disposa aquest decret.
  
Contra el present decret, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos meses, comptadors des de l'endemà de la publicació en el Diari Oficial de la Generalitat Valenciana, de conformitat amb allò establit en els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 1 d'abril de 2005
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,